EkBass/fiwiki-20250220-pages-articles huggingface dataset:
Nigella Lawson

Nigella Lucy Lawson (s. 6. tammikuuta 1960) on englantilainen journalisti ja ruokaohjelmistaan ja kirjoistaan tunnettu julkkiskokki. Nigella Lawson syntyi juutalaistaustaiseen perheeseen Etelä-Lontoon Wandsworthissa . Hänen isänsä on konservatiivipuolueen poliitikko ja entinen valtionvarainministeri Nigel Lawson. Hän valmistui Oxfordin yliopiston Lady Margaret Hallista vuonna 1979. Hän kirjoitti ravintolapalstaa The Spectatoriin ja oli vuodesta 1986 The Sunday Timesin varakirjallisuustoimittajana. Hänellä on ollut lukuisia kokkausohjelmia Britanniassa BBC:llä ja Channel 4 -kanavalla, mm. Nigella Bites (2001) ja Forever Summer with Nigella (2002), joihin kuului myös reseptikirja. Hänen ohjelmiaan on esitetty Suomessa usealla tv-kanavalla. Lawson meni naimisiin journalisti John Diamondin kanssa 1992 ja jäi leskeksi 2001. Myöhemmin hän oli naimisissa Saatchi & Saatchi -mainostoimiston omistajan ja taidemesenaatti Charles Saatchin kanssa 2003-2013. == Kirjat == *How to Eat. Pleasures and Principles of Good Food. London: Chatto and Windus, 1999. *How to Be a Domestic Goddess. Baking and the Art of Comfort Cooking. London: Chatto and Windus, 2000. ISBN 0-7011-6888-9. *Nigella Bites. London: Chatto and Windus, 2001. ISBN 0-7011-7287-8. *Forever Summer with Nigella. London: Chatto and Windus, 2002. ISBN 0-7011-7381-5. *Feast. Food to Celebrate Life. London: Chatto and Windus, 2004. ISBN 0-7011-7521-4. == Lähteet == == Aiheesta muualla == * Nigella Lawsonin kotisivu. Luokka:Keittokirjailijat Luokka:Brittiläiset kokit Luokka:Vuonna 1960 syntyneet Luokka:Elävät henkilöt Luokka:Juutalaiset kirjailijat
Markku Impiö

Markku Impiö (s. 21. maaliskuuta 1965 Tornio) on suomalainen säveltäjä ja sanoittaja. Impiö tunnetaan säveltäjänä, sanoittajana ja Kaija Koon entisenä aviomiehenä. Heidän yhteistyönään syntyneet albumit ovat myyneet yhteensä jo yli puoli miljoonaa kappaletta, ja heillä on useita platina- ja kultalevyjä. Yhteistyö alkoi vuonna 1993 Tuulten viemää -albumilla, josta alkoi valtava menestys levyn ollessa Suomen virallisella albumilistalla ennätyksellisesti yli vuoden. Impiön lauluilla Kaija Koo myi ensimmäisenä naislaulajana Suomessa triplaplatinaa (tämän päivän rajoilla viisinkertaista platinaa), ja pari palkittiin viidellä Emma-patsaalla. Myös seuraava levy, Tuulikello jatkoi samaa linjaa; sen ansiosta parille myönnettiin Emma-patsas ja levy oli Suomen virallisella albumilistalla viikkoja ollen vuoden myydyin suomalainen levy. Impiö erosi Kaija Koosta vuonna 2006, mutta he ovat jatkaneet yhdessä musiikintekoa. Kaija Koo kertoo muistelmakirjassaan Taipumaton (WSOY 2021) ex- miehensä alkoholismista. Markku Impiö on kansanedustaja Lauri Impiön ja virsirunoilija Leena Impiön poika. ==Lähteet== Luokka:Suomalaiset muusikot Luokka:Suomalaiset iskelmämusiikin säveltäjät Luokka:Suomalaiset sanoittajat Luokka:Emma-palkinnon saajat Luokka:Vuonna 1965 syntyneet Luokka:Elävät henkilöt
Seppo Arina

Seppo Yrjö Arina (vuoteen 1942 Granqvist, 1. kesäkuuta 1922 Helsinki - 10. huhtikuuta 2001 Helsinki) oli suomalainen surrealistinen taidemaalari ja graafikko.Seppo Arina. Kuvataiteilijamatrikkeli. Viitattu 29.7.2024.Seppo Arina oli moderni surrealisti. YLE 7.5.2010. Viitattu 29.7.2024. Seppo Arina opiskeli Suomen Taideakatemian koulussa 1945-47. Hänen surrealististen maalauksiensa yleisimpiä aiheita ovat ”oudot” kadut, meriaiheet ja asetelmat. Hän maalasi useita muotokuvia, teki näyttämölavastuksia muun muassa rintamalla, ja freelance-mainostöitä. Arina toimi lisäksi sanomalehtipiirtäjänä, sekä taittajana ja kuvittajana. Hän piirsi pilapiirroksia ja päivänkuvia vuosina 1941-1943 Helsingin Sanomiin ja Maaseudun Tulevaisuuteen ja toimi Raul Roineen satujen, satusarjojen ja kirjojen kuvittajana 1940 ja 1950-luvulla, muun muassa satusarjassa ”Kissalan Prinsessa”, joka ilmestyi Kansan Kuvalehdessä. Omia sarjakuvia olivat muun muassa ”Uuno-sarja”, 1939 ja ”Sanaton Santeri ”Iltasanomissa 1948 ja Seurassa 1954-60. ==Lähteet== ==Aiheesta muualla== * * Luokka:Suomalaiset taidemaalarit Luokka:Suomalaiset kuvittajat Luokka:Surrealistit Luokka:Vuonna 1922 syntyneet Luokka:Vuonna 2001 kuolleet
Trio Tetris

Trio Tetris on yhtye Helsingistä. Yhtyeeseen kuuluu Pelle Huuhtanen (syntetisaattori), Joonas Kuittinen (basso ja syntetisaattori) sekä Toni Tarvainen (rummut). Yhteinen musiikillinen taival alkoi vuonna 1999. Sitä ennen yhtyeen jäsenet ovat soittaneet lukuisissa eri kokoonpanoissa. Toni Tarvainen soittaa myös yhtyeessä Tukkanuotta taiteilijanimellä Fla-Fla-Mone. Trio Tetris soittaa elektronista tanssimusiikkia, jossa on runsaasti vaikutteita myös muista musiikkityyleistä. Yhtyeen musiikkivideo Tattarmosshen (ohjannut Anu Liikkanen) voitti vuonna 2005 Oulun musiikkivideofestivaaleilla Teinipumpeli-palkinnon. == Julkaisut == * Petomania (Independent, 2002) * Palls (Independent, 2003) * Heavy Elevator (Uuh La Laa Productions, 2005) * Memento Moro (Suomen Musiikki, 2012) == Aiheesta muualla == * Luokka:Suomalaiset elektronisen musiikin yhtyeet
Acura

Acura on japanilaisen autovalmistaja Hondan Yhdysvaltain markkinoille suunnattu automerkki, jolla myydään etenkin Hondan ylellisempiä malleja. Ennen Acura-merkin markkinoilletuloa japanilaisten autojen luoma mielikuva varsinkin Yhdysvalloissa oli vain luotettavuuteen ja taloudellisuuteen perustuva. Acuran lanseerauksen vuonna 1986 jälkeen myös muutkin japanilaiset autonvalmistajat ovat tuoneet luksusmallistojaan eri kauppanimellä myyntiin: Toyotalla on Lexus ja Nissanilla Infiniti. Nykyään Acuraa myydään myös Kanadassa, Meksikossa, Hongkongissa ja Kiinassa. Vuonna 2008 merkkiä alettiin myydä myös Japanin kotimarkkinoilla. == Mallit == * ISX (2012–) * TLX (2014–) * RLX (2013–) * CDX (2016–) * RDX (2006–) * MDX (2000–) * NSX (1990–2005, 2015–) Tiedosto:2016 Acura ILX A-Spec Premium Package, front right.jpg|Acura ILX. Tiedosto:2018 Acura TLX.jpg|Acura TLX. Tiedosto:2018 Acura RLX au SIAM 2018.jpg|Acura RLX. Tiedosto:2019 Acura RDX A-Spec front blue 4.2.18.jpg|Acura RDX. Tiedosto:Acura CDX China 2017-03-19.jpg|Acura CDX. Tiedosto:'17 Acura MDX.jpg|Acura MDX. Tiedosto:Detroit NAIAS 2015 2016 Acura NSX.JPG|Acura NSX. == Aiheesta muualla == * Acuran kotisivut *
Agaavet

Agaavet (Agave) ovat mehikasveja, jotka kuuluvat laajan parsakasvien (Asparagaceae) heimon alaheimoon Agavoideae.Stevens 2001– Enimmäkseen ne kasvavat Meksikossa, mutta myös Yhdysvaltojen etelä- ja länsiosissa sekä Väli- Amerikassa ja Etelä-Amerikan trooppisilla alueilla. Sukuun kuuluu yli sata lajia. Joitakin kasvatetaan koristekasveina myös Euroopassa kuivilla ja kuumilla alueilla.Desert tropicals ==Tuntomerkit== Kasvien suuri lehtiruusuke on tukevan ja yleensä hyvin lyhyen varren päässä, jolloin saattaa näyttää siltä kuin lehdet kasvaisivat suoraan maasta. Kukin ruusuke kukkii melko vanhana - yleensä ainakin kahdeksanvuotiaana. Kasvi käyttää kaiken energiansa kukintaan ja siementen tuottamiseen, ja kukkinut lehtiruusuke kuihtuu pois. Joskus kukkavarsista syntyy uusia pikkutaimia. Lehdet ovat suuria, sitkeitä, meheviä, vahapintaisia, ja niiden kärjessä on vahva ja terävä piikki. Kooltaan ne voivat olla yli metrinkin mittaisia. Kukat ovat valkoisia, kellertäviä tai vihertäviä ja sijaitsevat runsaskukkaisissa, jättiläismäisissä kerrannaistertuissa tai tähkissä pitkien vanojen (jopa 7 m) latvoissa.Kasvien maailma 1: 40. ==Käyttö== Meksikossa useista agaavelajeista valmistetaan väkevää mezcal-viinaa. Laji Agave tequilana eli tequila-agaave (siniagaave) on tequilan pääraaka-aine.Tequila and Mezcal Facts Lajia Agave sisalana eli sisalagaavea käytetään kuituna naruihin ja köysiin, muun muassa riippumattoihin ja hattuihin.Sisal - types of straws Cowboy Hat Info Agaaven mehusta keitetään myös makeutukseen tarkoitettua agave-/agaavesiirappia, jota myydään Suomessa pääasiassa luomukaupoissa. == Lajeja ja lajikkeita == * jättiagaave (Agave americana) ** kulta-agaave (Agave americana ’Marginata’) * raita-agaave (Agave angustifolia ’Marginata’) * valkoagaave (Agave celsii var. albicans) * siniagaave (Agave ferox) * lanka-agaave (Agave filifera) * hammasagaave (Agave parrasana) * ripsuagaave (Agave schidigera) * sisalagaave (Agave sisalana) * siiliagaave (Agave stricta) * tequila-agaave (Agave tequilana) * kruunuagaave (Agave victoriae-reginae) * jukka-agaave (Agave yuccifolia) Räty ja Alanko 2004, s. 20. * arizonanagaave (Agave arizonica) * tähkäagaave (Agave attenuata) * kuituagaave (Agave fourcroydes) * sonoranagaave (Agave parviflora) * kalifornianagaave (Agave shawii) == Lähteet == * Kasvien maailma. Otavan iso kasvitietosanakirja, osa 1. Keuruu 1979. ISBN 951-1-05098-2 * Räty, E. ja Alanko, P. 2004: Viljelykasvien nimistö. - Puutarhaliitto, Helsinki. ISBN 951-8942-57-9 * Stevens, P. F. 2001–: Angiosperm Phylogeny Website. http://www.mobot.org/mobot/research/apweb/ === Viitteet === == Aiheesta muualla == * Finto: Kassu – Kasvien suomenkieliset nimet: Agave * Luokka:Seulonnan keskeiset artikkelit
Enguri

Enguri (, , myös Inguri) on joki Georgian länsiosassa Samegrelo ja Zemo Svanetin hallintoalueella. Se on 213 kilometrin pituinen ja virtaa osin Abhasian rajalla. Joki saa alkunsa Suurelta Kaukasukselta Svanetian koillisosasta läheltä Ratšan aluetta ja Georgian korkeinta vuorta Škharaa ja laskee Mustaanmereen Anakliassa. Joella on merkittävä rooli vesivoiman tuottajana. Vuonna 1980 valmistunut Engurin pato on 272 metriä korkea ja maailman korkein holvipato. Kuva:Enguri bridge.jpg|Engurin ylittävä silta. Kuva:Enguri Dam, Georgia.jpg|Engurijoen pato. == Lähteet == == Aiheesta muualla == Luokka:Georgian joet Luokka:Mustaanmereen laskevat vesistöt
Paravani

Paravani (, ) on Georgian suurin järvi. Se sijaitsee maan eteläosassa Samtskhe-Džavakhetin hallintoalueella Džavakhetin ylängöllä yli 2 000 metrin korkeudessa. Paravani on 37,5 neliökilometrin laajuinen ja sen syvin kohta on 3,3 metriä. Järven keskisyvyys on vain 2,4 metriä ja sen tilavuus yhteensä 90,8 miljoonaa kuutiometriä. Valuma-alue on 234 neliökilometrin suuruinen. Järven laskujoki on Paravani, joka virtaa Mtkvariin ja sitä kautta edelleen Kaspianmereen. Tbilisin ja Akhalkalakin välinen rautatie kulkee järven itärannalla. == Lähteet == == Aiheesta muualla == Luokka:Georgian järvet Luokka:Kuran vesistö Luokka:Samtskhe-Džavakheti
Vihellys

Vihellys tai viheltäminen on äänen muodostamista hengittämällä ilmaa sisään tai puhaltamalla ilmaa ulos suusta. Ilmaa muokataan kielellä, huulilla, hampailla tai sormilla, jotta saadaan aikaan turbulenssi. Suu muodostaa äänelle kaikukammion. Viheltämiseksi kutsutaan myös sellaista apuvälinein tehtyä äänen tuottamista, jossa ääni muodostuu samalla periaatteella, esimerkiksi pilliin puhaltaminen tai höyrypillin vihellys. Myös jotkut eläimet voivat viheltää ja voimakasta tuulta voidaan kuvata viheltäväksi. == Viheltäminen musiikissa == Viheltämistä voidaan käyttää musiikin tuottamiseen. Tunnettu levyttävä viheltäjä oli esimerkiksi Roger Whittaker. Suomalaisista muusikoista viheltämisestä ovat tunnettuja Kai Lind sekä etenkin Erkki Junkkarinen esimerkiksi Olavi Virran rumbakappaleessa ”Sydänsuruja” (1960) ja Junkkarisen omassa levytyksessä ”Kappale kauneinta Suomea” (1977). Myöhempiä vihellystä sisältäviä suomalaiskappaleita ovat muun muassa Pate Mustajärven soolotuotannon hitti ”Jukeboxin luona” ja Stigin ”Viheltelen”. Kansainvälisesti vihellyksestä tunnettuja kappaleita ovat muun muassa elokuvan Kwai-joen silta (1952) tunnussävelmänä tunnettu marssilaulu ”Colonel Bogey March”, Pat Boonen ”Love Letters in the Sand” (1957), Toots Thielemansin ”Bluesette” (1962), Ennio Morriconen säveltämä ja Alessandro Alessandronin viheltämä tunnusmelodia elokuvasta Hyvät, pahat ja rumat (1966), Otis Reddingin ”(Sittin’ On) The Dock of the Bay” (1968), Jan Lindbladin ”Shenandoah” (1977) ja Bobby McFerrinin ”Don't Worry, Be Happy” (1988). Suomalaisen kokkiohjelman Patakakkosen tunnussävelmä oli Roger Whittakerin viheltämä ”Finnish Whistler”. Alivaltiosihteeri-radio-ohjelman viikkovisan tunnus- ja taustamusiikkina soi Whittakerin ”Swaggy (Whistling Swagman)”. Kuuluisien pop- ja rockyhtyeiden biiseissä vihellystä kuullaan muun muassa Scorpionsin kappaleessa ”Wind of Change” ja Guns N' Rosesin vuonna 1988 julkaistun GN’R Lies -albumin kappaleissa ”Patience” ja ”One in a Million” ja yhtyeen Use Your Illusion II -albumin avaavassa kappaleessa ”Civil War”, The Lovin’ Spoonfulin kappaleessa ”Daydream”, Kentin kappaleessa ”Dom Andra” ja Roxetten kappaleessa Joyride. ==Katso myös== *Pilli *Vihellyskieli ==Lähteet== == Aiheesta muualla == * The Yodeling Whistler Luokka:Musiikin esittäminen Luokka:Ääni-ilmiöt
Carroll O’Connor

John Carroll O’Connor (2. elokuuta 1924 Manhattan, New York – 21. kesäkuuta 2001 Culver City, Kalifornia) oli yhdysvaltalainen näyttelijä, joka muistetaan parhaiten roolistaan Perhe on pahin -televisiosarjan Archie Bunkerina. O’Connor näytteli Bunkeria 12 vuotta yhteensä 307 jaksossa. O’Connor oli opiskellut englannin kielen opettajaksi, hänellä oli maisterin tutkinto sekä draamasta että englannin kielestä, ja hän oli poliittisesti liberaali. Läskipäätä näytellyt ja myöhemmin menestyväksi ohjaajaksi siirtynyt Rob Reiner mainitsi O’Connorin olleen poliittisesti vasemmistolaisempi kuin hänen oma roolihahmonsa Perhe on pahin -sarjassa. Suomessa O’Connor nähtiin 1980-luvulla myös televisiosarjassa Yön kuumuudessa, jonka jaksoista neljä hän myös ohjasi. Hänen viimeiseksi roolisuorituksekseen jäi Marty O’Reillyn rooli Bonnie Huntin ohjaamassa romanttisessa komediassa Return to Me. O’Connor menehtyi 21. kesäkuuta 2001 diabeteksen komplikaatioiden aiheuttamaan sydänkohtaukseen. Hautajaisiin osallistuivat myös Perhe on pahin -näyttelijät, ja hautajaispuheen piti Larry Hagman, joka oli ollut Carroll O’Connorin läheinen ystävä vuodesta 1959. == Lähteet == == Aiheesta muualla == * Luokka:Hollywood Walk of Fame Luokka:Golden Globe -palkinnon saajat Luokka:Primetime Emmy -palkinnon saajat Luokka:Yhdysvaltalaiset näyttelijät Luokka:Vuonna 1924 syntyneet Luokka:Vuonna 2001 kuolleet
Rustavi 2

Rustavi 2 (რუსთავი 2) on georgialainen valtion hallitsema oleva televisiokanava, joka lähettää Tbilisistä. Vuonna 1994 perustettu kanava on Georgian suurin, ja tavoittaa noin 84 % maan väestöstä. Rustavi 2 esittää muun muassa Georgian ainoata aamu-TV:tä, georgialaisversiota tietokilpailusta Haluatko miljonääriksi? ja David Lettermanin tyylistä keskustelushow'ta. Yksi suosituimmista ohjelmista on 60 minuuttia. Mediamoguli Erosi Kitsmarishvilin omistamalla kanavalla oli merkittävä rooli ruusujen vallankumouksessa. Kanava oli kriittinen Eduard Ševardnadzen hallitusta kohtaan, mikä tuli esiin 25. heinäkuuta 2001, kun kanavan uutisankkuri Georgi Sanaia murhattiin kotiinsa. Zurab Zhvanian ja Mikheil Saakašvilin johtaman vallankumouksen jälkeen Kitsmarishvili asettui myös Zhvaniaa vastaan, ja kanava siirtyi valtion haltuun pian vallankumouksen jälkeen. Why Has the Chief of Rustavi 2 TV Stepped Down?, Civil Georgia GEORGIAN MEDIA MOGUL FORCED OUT OF BUSINESS, Jamestown, EURASIA DAILY MONITOR Volume 1, Issue 106 (October 15, 2004) Sittemmin kanava on lähettänyt hallitusta tukevaa materiaalia, kuten Saakašvilin poliittisen vastustajan Irakli Okruašvilin tunnustuksen televisiossa. == Lähteet == == Aiheesta muualla == *Kanavan kotisivu Luokka:Televisiokanavat Luokka:Georgialaiset viestimet Luokka:Vuonna 1994 perustetut televisiokanavat
ESPN

ESPN, aiemmin lyhenne sanoista Entertainment and Sports Programming Network, on yhdysvaltalainen urheiluun keskittyvä kaapelitelevisioasema. Kanavan perustivat Scott Rasmussen ja hänen isänsä Bill Rasmussen Donny Stanleyn ja hänen poikansa Cardellin kanssa, ja kanava aloitti toimintansa 7. syyskuuta 1979. ESPN näkyy yli 90 miljoonassa taloudessa Yhdysvalloissa. Nykyään kanavan omistaa The Walt Disney Company. 23\. kesäkuuta 2009 uutisoitiin ESPN:n ostaneen Englannin Valioliigan tv-oikeudet talousvaikeuksiin ajautuneelta Setantalta 106 miljoonan euron kauppasummalla. == Lajeja ja ohjelmia ESPN:llä ja sen rinnakkaiskanavilla == *SportsCenter *NFL (Monday Night Football) *MLB *MLS *NBA *WNBA *NASCAR Sprint Cup, Nationwide Series, Cruftsman Trucks *College Football *Arena Football League *PGA Tour *IndyCar *Englannin Valioliiga *jalkapallon maailmanmestaruuskilpailut *jalkapallon naisten maailmanmestaruuskilpailut *La Liga *British Open == Lähteet == == Aiheesta muualla == *
Radio France internationale

Radio France internationale eli RFI on ranskalainen yleishyödyllinen kansainväliseen lähetykseen tarkoitettu radioasema. RFI toimii Ranskan valtion omistaman France Médias Monde -nimisen yrityksen alaisuudessa. Sen alaisuudessa toimivat myös France 24 ja Monte Carlo Doualiya. Vastaavia kanavia ovat mm. Deutsche Welle ja BBC World. == Historia == Kanavan historia voidaan jäljittää vuonna 1931 toimintansa aloittaneeseen, Ranskan siirtomaihin suunnattuun Poste colonial -radioasemaan. Poste colonial lopetti lähetyksensä vuonna 1940. Nykyinen RFI perustettiin vuoden 1975 tammikuussa, ja siitä tuli Radio Francen viides radiokanava. Se suuntasi toimintansa voimakkaasti Afrikkaan. RFI:stä tehtiin Radio Francen tytäryhtiö vuonna 1982, ja täysin itsenäinen radioasema siitä päätettiin tehdä vuonna 1986. RFI:n johdossa on vuoidesta 2012 toiminut Cécile Mégie, joka on toiminut aseman toimittajana vuodesta 1995 lähtien. Vuonna 2013 radioasema toteutti sarjan merkittäviä uudistuksia. Näihin kuuluivat mm. pääkonttorin muutto ja ohjelmiston uudistaminen. == Toiminta nykyään == Radioasema tuottaa sisältöä 15 kielellä. Toukokuussa 2021 sen sosiaalisen median kanavilla (Facebook, Instagram ja Twitter) oli yhteensä 25,9 miljoonaa seuraajaa. Viikoittain RFI tavoittaa 40,8 vakituista kuulijaa 33 eri maassa. Radioaseman palveluksessa on yli 400 kirjeenvaihtajaa ympäri maailmaa. Vuonna 2022 RFI:n budjetti oli 588,8 miljoonaa euroa, mikä on ollut laskemaan päin vuodesta 2017 lähtien. Suoratoiston lisäksi RFI:n ohjelmistoon kuuluvat myös podcastit. == Lähteet == == Aiheesta muualla == * Radio France Internationale Luokka:Ranskalaiset radioasemat Luokka:Vuonna 1975 perustetut radioasemat
René Lacoste

René Lacoste (2. heinäkuuta 1904 – 12. lokakuuta 1996) oli ranskalainen tennispelaaja, joka on perustanut vuonna 1933 Lacoste-vaatemerkin. Lacosten lempinimi oli Krokotiili, ja se esiintyy myös vaatemerkin tuotteissa. Lacoste kuului niin sanottuihin Neljään musketööriin, joka oli ranskalaisten tennispelaajien muodostama ryhmä. Ryhmän muut jäsenet olivat Henri Cochet, Jean Borotra ja Jacques Brugnon. Neljä musketööriä dominoivat lajia 1920- ja 1930-luvuilla. He voittivat muun muassa kuusi perättäistä Wimbledonin tennisturnausta (Cochet 2, Lacoste 2, Borotra 2) ja kahdeksan perättäistä Ranskan avointen turnausta (Cochet 4, Lacoste 3, Borotra 1). Nelikko myös voitti Davis Cupin vuonna 1927 Yhdysvaltain maaperällä, mikä oli USA:n tennisväelle šokki. Seuraavana vuonna Davis Cup pelattiin Ranskassa. Mestaruuden puolustamiselle kotimaassa haluttiin arvoisensa puitteet ja niin rakennettiin Roland Garros’n tenniskeskus. Lacoste saavutti kymmenen Grand Slam -turnausvoiton lisäksi olympiapronssia nelinpelissä Pariisissa 1924. == Voitot Grand Slam -turnauksissa == === Ranskan avoin tennisturnaus === *1925, 1927, 1929 *Nelinpelivoitot 1925 ja 1929 === Wimbledonin tennisturnaus === *1925, 1928 *Nelinpelivoitto 1925 === Yhdysvaltain avoin tennisturnaus === *1926, 1927 == Lähteet == Luokka:Ranskalaiset tennispelaajat Luokka:Ranskalaiset olympiamitalistit Luokka:Vuonna 1904 syntyneet Luokka:Vuonna 1996 kuolleet
Pan European Game Information

Pan European Game Information, joka tunnetaan yleisemmin lyhenteenä PEGI, on yleiseurooppalainen ikäluokitusjärjestelmä videopeleille ja muille ohjelmistoille. Järjestelmä on maksullinen. Järjestelmän kehittäjä ja nykyinen ylläpitäjä on ISFE (Interactive Software Federation of Europe). Järjestelmä on ollut käytössä 2003 huhtikuusta lähtien ja se on käytössä 30 Euroopan maassa. Pelien luokittelusta ja siihen liittyvästä hallinnosta vastaa hollantilainen NICAM (Netherlands Institute for the Classification of Audiovisual Media). Järjestelmä ottaa huomioon jäsenmaan lainsäädännöt ja erilaiset kulttuuriin liittyvät normit ja vaatimukset. Pelikehittäjän kannalta pelin PEGI- luokittelun hankkiminen on vapaaehtoista. Useimmissa maissa PEGI-järjestelmä on kuluttajan kannalta vapaaehtoinen ja neuvoa-antava. Suomessa PEGI- luokittelu, mikäli pelillä sellainen on, on samalla tavoin velvoittava kuin KAVI:n luokittelema ikäraja. == Merkinnät == === Ikämerkinnät === Valtio 3 / 4 7 / 6 12 16 18 Normaali Portugali * PEGI 3 -pelit voivat sisältää vain hyvin lievää (koomista tai lapsellista) väkivaltaa. Pelit eivät saa sisältää sopimatonta kielenkäyttöä eivätkä sellaisia ääniä tai kuvia, jotka voisivat olla pelottavia nuoremmille lapsille. * PEGI 7 -pelit voivat sisältää kuvia tai ääniä, jotka saattavat pelottaa pieniä lapsia. Peleissä voi olla vain lievää (fiktiivistä tai yksityiskohdatonta) väkivaltaa. * PEGI 12 -pelit voivat sisältää hieman paljastavampia väkivaltaisuuksia fantasiahahmoja kohtaan tai fiktiivistä väkivaltaa ihmistä muistuttavia hahmoja kohtaan. Peleissä voi myös olla lievää tai peiteltyä seksuaalista sisältöä taikka lievää kiroilua. Peleissä voi olla myös mukana kauhuefektejä tai uhkapelaamista muistuttavia elementtejä. * PEGI 16 -peleissä väkivalta voi näyttää samanlaiselta kuin todellisessa elämässä. Seksuaalinen sisältö näissä peleissä voi ilmetä mm. eroottisena alastomuutena tai sukupuoliyhteytenä ilman näkyviä sukuelimiä. Peleissä voi olla myös mukana karkeaa kielenkäyttöä sekä alkoholin, tupakan tai huumeiden käyttöä. * PEGI 18 -luokitusta käytetään silloin, kun peli sisältää raakaa väkivaltaa, moraalitonta tappamista tai väkivaltaa puolustuskyvyttömiä uhreja kohtaan. Tämän ikäluokituksen sisälle kuuluvat myös pelit, joissa on avoimia seksuaalisia kohtauksia, laittomien huumeiden käytön ihannointia tai vihaa lietsovia kuvauksia tiettyjä ihmisryhmiä kohtaan. === Sisältömerkinnät === Merkintä Kuvaus Vastaava ikäluokitus Väkivalta Kauhu Kiroilu Seksuaalinen sisältö Uhkapelaaminen Päihteet Syrjintä Verkkopelaaminen Pelin sisäiset ostot == Katso myös == * British Board of Film Classification * Computer Entertainment Rating Organization * Entertainment and Leisure Software Publishers Association * Entertainment Software Rating Board * Game Rating Board == Lähteet == == Aiheesta muualla == * PEGI-ikäluokitusjärjestelmän kotisivut Luokka:Videopelien ikäluokitusjärjestelmät
Nana Džordžadze

Nana Džordžadze (, s. 24. elokuuta 1948 Tbilisi) on georgialainen käsikirjoittaja, elokuvaohjaaja ja näyttelijä. Džordžadze syntyi Tbilisissä ja valmistui ensin paikallisesta musiikkikoulusta vuonna 1966 ja myöhemmin Tbilisin kuvataiteiden valtionakatemian arkkitehtiosastolta vuonna 1972. Työskenneltyään arkkitehtina vuosina 1968–1974 hän pääsi Tbilisin valtion teatteri-instituuttiin, josta hän valmistui vuonna 1980. Hän teki debyyttinsä näyttelijänä elokuvassa Neskolko intervju po litšnim voprosam () vuonna 1977 ja ohjaajana elokuvassa Mogzauroba Sopotši () vuonna 1979. Hänen vuoden 1986 teoksensa Robinzoniada, anu tšemi ingliseli papa () oli kansainvälinen läpimurto, josta hän sai Caméra d'Or -palkinnon Cannesin elokuvajuhlilla sekä kriitikkojen ja yleisön suosion. Hän muutti Ranskaan 1990-luvun alussa ja ohjasi useita elokuvia, kuten Šeqvarebuli kulinaris 1001 retsepti (), josta tuli ensimmäinen ja toistaiseksi ainoa georgialainen elokuva, joka on saanut Oscar-ehdokkuuden. == Lähteet == * * * Luokka:Georgialaiset elokuvaohjaajat Luokka:Vuonna 1948 syntyneet Luokka:Elävät henkilöt
Ansku

Ansku (aik. Anskuu, ) on kylä entisen Pohjan kunnan alueella Raaseporin kaupungissa läntisellä Uudellamaalla. Se sijaitsee suhteellisen lähellä Lohjan, entisen Karjalohjan rajaa. Kylässä sijaitseva vanha Antskogin ruukkialue on Suomen vanhimpia. Ruukkialue on kooltaan entisen Pohjan kunnan ruukkiyhteisöistä pienin. ==Historia== Turkulainen Jacob Wolle perusti alueelle rautaruukin noin vuonna 1630 Seljänalan järven rannalle jokisuuhun kolmen kosken ääreen. Paikalle rakennettiin muun muassa masuuni, kankivasarapaja ja valimo. Ruukissa valmistettiin rautaa ja kuparia vuoteen 1880 saakka. Turkulainen apteekkari John Jacob Julin (myöhemmin von Julin) osti vuonna 1822 Antskogin sekä Fiskarsin, Kosken ja Kärkelän ruukit. Vuonna 1839 hän sai luvan luvan perustaa Antskogiin verkatehtaan sekä vanutus- ja värjäyslaitoksen. Antskogin nykyiset punatiiliset tehdasrakennukset keskimmäisen putouksen äärellä liittyvät verkatehdaskauteen. Verkaa valmistettiin vuoteen 1959 saakka. Anskussa on sijainnut myös Mako Oy:n pumppu-, jauhe- ja vaahtosammutintehdas. Ylimpään koskeen rakennettiin vuonna 1824 Suomen ensimmäinen sulku. Sulkukanavapaikan lähellä on nyt uimaranta.Antskogin sulku ==Antskogin kirkko== Antskogissa on merkittynä ruukin kirkon paikka, jossa sijaitsi St. Peters kyrka, Pyhän Pietarin kirkko. Kirkko pääsi huonoon kuntoon, ja tilalle rakennettiin uusi kirkko, jossa ehkä hyödynnettiin vanhan kirkon hirsirunkoa. Ruukkiseurakunta lakkautettiin, kun ruukin toiminta hiipui 1770-luvulla, ja paikkakuntalaisten vastustuksesta huolimatta ruukinpatruuna B. M. Björkman siirrätti kirkon Perniöön Kosken rautaruukin kirkoksi.Lähteenä oheisen kuvan teksti. ==Anskun nimestä== Kehityshistoriaa: Anteskogh 1549, Anskuu 1919, Ansku 1976. Suomenkielinen nimi on laina ruotsinkielisestä nimestä Antskog, joka paikallisella suomenruotsin murteella äännetään "ansku". Nimen alussa on Anders-nimen kansanomainen muoto Ant tai Ante. Sana skog (metsä) on alueelle tyypillinen ja viittaa ruotsalaiseen uudiskylään. Kuva:Antskog 1..jpg|Anskunjoki Kuva:Antskog 2..jpg|Fiskarsintien silta ja Anskunjoki Kuva:Antskog 3. Ruukki.jpg|Antskogin ruukin rakennuksia Kuva:Antskog 4. Plevna.jpg|Antskogin ruukin työväenasuntoja ==Lähteet== ==Aiheesta muualla== * Antskogin ruukki (Arkistolinkki) * Antskogin kyläseura Luokka:Pohjan kylät Luokka:Uudenmaan maakunnan entiset taajamat
...There and Then

...There and Then on brittiläisen rock-yhtye Oasiksen livetaltiointi, ja se on julkaistu 14. lokakuuta, 1996 DVD- ja VHS-formaatissa. Julkaisu on kasattu konserteista Manchesterissa Maine Road Stadionilla ja Earls Courtissa Lontoossa. I Am The Walrus kappaleella vierailee The Bootleg Beatles. ==Tallenteen Sisältö== * Kaikki kappaleet on kirjoittanut Noel Gallagher, ellei toisin mainita. #The Swamp Song - 4:24 #Acquiesce - 4:30 #Supersonic - 4:32 #Hello - 3:21 #Some Might Say - 5:28 #Roll With It - 3:58 #Morning Glory - 5:03 #Round Are Way - 5:42 #Cigarettes & Alcohol - 4:50 #Champagne Supernova - 7:31 #Cast No Shadow - 4:51 #Wonderwall - 4:20 #The Masterplan - 5:22 #Don't Look Back in Anger - 4:48 #Live Forever - 4:38 #I Am The Walrus - 6:30 (Lennon/McCartney) #Cum On Feel The Noize - 5:00 (Holder/Lea) \+ Uudemmissa DVD julkaisuissa on myös Acquiesce ja Roll With It kappaleiden videot sekä Wonderwall ja Champagne Supernova kappaleiden musiikkiraidat. ==Lähteet== There And Then, ...
Åminnefors

Åminnefors on teollisuustaajama Raaseporin kaupungissa Länsi-Uudellamaalla entisen Pohjan kunnan alueella. Se sijaitsee samannimisen Mustionjoen kosken varrella. Koskeen on vuonna 1912 perustettu vesivoimala, jonka on omistanut vuodesta 2012 alkaen Koskienergia Oy. Kylässä on asukkaita 300 (2000). Kosken partaalle vuonna 1875 perustettu rautaruukki toimi pienin keskeytyksin vuoteen 1996 asti. Åminneforsissa sijaitsee Dalsbruk Oy Ab:n valssaamo, Påminnen laskettelukeskus ja Åminnen kartano, jossa toimii golfkeskus Nordcenter. Åminneforsin tehtaiden yhteydessä toimi myös sähkörautatie: Åminneforsin sataman ja Martintehtaan välillä liikennöitiin kapearaiteisella 750 mm:n raideleveydelle rakennetulla radalla vuosina 1906–1927. Radan kokonaispituus oli 1 300 metriä. Rata jäi tarpeettomaksi, kun Fiskarsin–Pohjankurun rautatien kapearaiteinen rata jatkettiin Pohjankurun satamaan vuonna 1928. Radalla oli yksi sähköveturi, Asea 17/1905 (0-4-0sm) ja muutamia vaunuja. Rataan kuuluvan jyrkän mäen vuoksi veturin takaosassa oli erillinen laatikko, johon voitiin sijoittaa ylimääräisiä rautapainoja hankauspainoa lisäämään. Veturi makasi parikymmentä vuotta toimettomana ja romutettiin sodan jälkeen tehtaan uudisrakennusten yhteydessä. Se tarkastettiin yhtaikaa muun kapearaidekaluston mukana vuonna 1944 sotakorvauksena käytettäväksi, mutta se ei kelvannut venäläisille. Åminneforsissa vaikuttaa myös monta aktiivista seuraa ja yhdistystä, esimerkiksi Åminneforsin Moottorivenekerho, Åminneforsin kalastusseura ja Åminneforsin Shakkikerho. ==Katso myös== *Fiskarsin–Pohjankurun rautatie == Lähteet == Luokka:Pohjan kylät Luokka:Suomen ruukit Luokka:Suomen kapearaiteiset rautatiet Luokka:Uudenmaan maakunnan entiset taajamat Luokka:Suomen teollisuusalueet Luokka:Suomen kansallismaisemat
Tapio Tammilehto

Yrjö Johannes Tammilehto, taiteilijanimeltään Tapio Tammilehto (15. helmikuuta 1929 − 26. huhtikuuta 1978)Tapio Tammilehto Discorg Viitattu 5.9.2024 oli suomalainen muusikko, pääasiassa tangolaulaja. Hän soitti useissa kotimaisissa tango-, humppa- ja iskelmäyhtyeissä. Tapio Tammilehto oli mukana 1960-luvulla Danny Show -kiertueella, jolla hän lauloi muutamia kappaleita. Tammilehto oli aluksi sivutoiminen muusikko, hänen varsinainen työnsä oli autokorjaamon pitäminen. Hän saavutti paikallista kuuluisuutta esiintyessään viikonloppuisin Etelä-Pohjanmaalla. Myöhemmin kun korjaamon pitäminen kävi kannattamattomaksi, hän ryhtyi kokopäiväiseksi muusikoksi.Topi Sorsakoski – ”Paras maksaa on lasku ja mennä pois – Itse tuoppini jäljet mä tunnen”Apu Viitattu 5.9.2024 Hänen orkestereistaan tunnetuin oli 1960-luvulla toiminut Tammilehdon Tangoyhtye. Siinä soittivat Tammilehdon lisäksi muun muassa Alpo Pellinen (kitara ja puhaltimet), Olavi Haakana (hanuri) ja Pertti ”Kikke” Latvala (rummut). Vuonna 1975 levytettiin ainoa albumi Naurava kulkuri. Tapio Tammilehto oli Pekka Tammilehdon eli Topi Sorsakosken ja Antti Tammilehdon isä sekä Seppo Tammilehdon eno. den-mies-mutta-keita-ovat-ne-oikeat-manserokkarit-joista-han- kertoo-uudessa-kirjassaan/ Seppo Tammilehto on tuhansien tarinoiden mies – mutta keitä ovat ne oikeat manserokkarit, joista hän kertoo uudessa kirjassaan?Kulttuuritoimitus Viitattu 5.9.2024 Tammilehto kuoli aivokasvaimeen. ==Lähteet== Luokka:Suomalaiset tangolaulajat Luokka:Vuonna 1929 syntyneet Luokka:Vuonna 1978 kuolleet
Nevele Pride

Nevele Pride (28. toukokuuta 1965 – huhtikuu 1993) oli kuuluisa amerikanravuri ja oman aikansa nopein ravihevonen. Nevele Priden isä oli Star's Pride ja emä Thankful, emänisä Hoot Mon. Ori oli väriltään ruunikko ja alkuperäiseltä nimeltään Thankful's Major. Sen ohjastaja ja valmentaja oli Stanley Dancer. Oriin omistivat Nevele Acres Ellenvillestä, New Yorkin osavaltiosta, ja Louis Resnick Monticellosta, New Yorkin osavaltiosta. Nevele Pride voitti muiden muassa ravikilpailut Hambletonian Stakes, Kentucky Futurity, Dexter Cup ja The Colonial Stakes. Elokuussa 1969 se ravasi Indianapolisin raviradalla silloisen uuden maailmanennätyksen 1.11,3. Nykyisen maailmanennätyksen 1.07,7a juoksi Sebastian K vuonna 2014. Nevele Pride ei ollut mikään helppo käsiteltävä. Se oli pahamaineisen vihainen hevonen, eikä sitä voinut hoitaa ilman suojakäsineitä ja suurta varovaisuutta. Kerrotaan, että vain yksi Nevele Priden hoitajista selvisi vammoitta urakastaan — paksujen käsineiden ansiosta. Viimeiset vuotensa Nevele Pride vietti omassa pihattoaitauksessaan, jonka aidassa pidettiin varoituskylttiä "Nevele Pride will bite" ("Nevele Pride puree varmasti"). Huhtikuussa 1993 ori sairastui suolisolmuun kotonaan Kentuckyssa. Se kuoli 28-vuotiaana pian leikkauksen jälkeen. Nevele Pride astui Stoner Creek -siittolassa Kentuckyssa ja jätti lukuisia jälkeläisiä, muiden muassa Suomessa vuosikaudet isäoriiden tilastoissa ykkössijaa pitänyt Barbeque sekä Pershing, Flying Irishman, Madison Avenue, Zoot Suit, Evita Broline, Messerschmitt, Snack Bar, My Nevele ja Bonefish. Monet varsat perivät isältään myös vihaisen luonteen. Kaikkiaan Nevele Pride jätti yli kahdeksansataa jälkeläistä, joista yli sata "haamumaileria"Nevele Priden tiedot Sukuposti.netissä (ennätys parempi kuin 1.14,6). == Lähteet == Luokka:Yhdysvaltalaiset ravurit
Olli Haavisto

Olli Haavisto (s. 30. toukokuuta 1954 Pori) on suomalainen muusikko, pääsoittiminaan steel-kitara ja kitara. Hän on Suomen arvostetuimpia steel- kitaristeja ja toiminut sessiomuusikkona useiden suomalaisten kevyen musiikin artistien albumeilla. Hän on soittanut noin 1850 kappaleella noin 600 albumilla. Tuottajana hän on ollut noin 50 albumilla. Hän on myös soittanut noin 5 000 keikkaa. ==Opinnot== Haavisto opiskeli huilun soittoa Espoon musiikkiopistossa vuosina 1968–73. Hän opiskeli myös Helsingin yliopistossa musiikkitiedettä ja englannin kieltä viiden vuoden ajan 1970-luvulla. ==Ura muusikkona== Haaviston ensimmäinen yhtye oli vuonna 1973 perustettu Vanha Isäntä, joka voitti samana vuonna pop-yhtyeitten SM-kisat akustisella ohjelmistolla, esittäen perinnekappaleita aluksi lähinnä Brittein saarilta. Pian kuitenkin yhtyeen mielenkiinto kääntyi kohti Yhdysvaltain perinnemusiikkilaja, lähinnä kohti bluegrassiä ja kantria. Tällöin Haaviston pedal steel -kitaroinnille oli kysyntää. Haavisto osti ensimmäisen steel- kitaransa vuonna 1976 ja levytti sillä jo kahden viikon harjoittelun jälkeen. Kyseessä oli Jukka Virtasen kääntämä Dr. Hook & The Medicine Show -kappale “Äidin ihmekauha” (“The Wonderful Soupstone”, kirj. Shel Silverstein), jonka lauloi Aimo Jaara. Sittemmin Haaviston yhtyeitä ovat olleet muun muassa, Jim Pembroke Band, J. Karjalainen ja Mustat Lasit, Mikko Kuustosen taustayhtye, Mikko Alatalon yhtye, The Boys, Dallas Wayne & The Dimlights, Kari Tapion taustayhtye Hänen Orkesterinsa, Hoedown, Farangs, Ninni Poijärven taustayhtye, Band'o, Jorma Kääriäisen taustayhtye, Topi Sorsakosken yhtye, Country Boys, Jim Pembroke Band, Meatballs, North Country Far ja Tuomari Nurmio & Kylmät Todistajat. Haavisto julkaisi ensimmäisen sooloalbuminsa Pysäkkimusiikkia vuonna 2002. Toisen albuminsa Collisions hän julkaisi vuonna 2020. Molemmat julkaisi Texicalli Records. Jälkimmäisellä levyllä soittavat mm. Pepe Ahlqvist, Jukka Gustavson, Seppo Sillanpää, Timo Kämäräinen, Verneri Pohjola, Tuomo Prättälä sekä pikkuveli Janne Haavisto. ==Perhe== Haaviston sisar on näyttelijä-laulaja Susanna Haavisto ja veli rumpali Janne Haavisto. Heidän isänsä oli jazzvibrafonisti Jukka Haavisto.Jukka Haavisto, Pomus.net. Viitattu 13.4.2014. Haavistolle myönnettiin taiteilijaeläke 2015. ==Lähteet== == Aiheesta muualla == * Hoedown-yhtyeen kotisivut * Raimo Öystilä, Rytmimusiikin Syke: Olli Haavisto: Collisions - Musiikillisia törmäyksiä * Luokka:Suomalaiset sessiomuusikot Luokka:Suomalaiset kitaristit Luokka:Vuonna 1954 syntyneet Luokka:Elävät henkilöt
Sessiomuusikko

Sessiomuusikko eli studiomuusikko on muusikko, joka soittaa ammatikseen eri artistien levyillä. Sessiomuusikoita käytetään myös eri yhtyeissä palkattuina jäseninä sekä artistien taustayhtyeissä. == Tunnettuja sessiomuusikkoja == Monet studiomuusikot ovat myöhemmin tulleet tähdiksi jossain kuuluisassa yhtyeessä. Toisaalta monet kansainvälisesti tunnetut muusikot ovat maineensa huipullakin halunneet jatkaa työskentelyä studiomuusikkona. ===Ryhmiä=== *The Funk Brothers *The Wrecking Crew *The Memphis Horns *Atlanta Rhythm Section *Booker T and the MGs *Sly and Robbie *The E Street Band ===Kitaristeja=== *Duane Allman *Bob Kulick *Bruce Kulick *Michael Landau *Dann Huff *Lee Ritenour *Larry Carlton *Jimmy Page *Steve Lukather *Jamie Moses *Tommy Thayer *Paul Jackson Jr ===Basisteja=== *Marcus Miller *Tommy Sims *Jimmy Lee Sloas *John Paul Jones *Abraham Laboriel *Leland Sklar *Nathan East *David Hungate *Danny Miranda *Hugh McDonald *Carol Kaye, joka on yleisen näkemyksen mukaan kaikkien aikojen äänitetyin muusikko. Hän on esiintynyt arviolta n. 10 000 levyllä. ===Rumpaleita=== *Anton Fig *Steve Gadd *Jeff Porcaro *Jim Keltner *Paul Leim *Joey Waronker *Vinnie Colaiuta *Abraham Laboriel Jr. *Eric Singer *Dave Weckl *Jan Axel Blomberg ===Laulajia=== * Chris Rodriguez * Tommy Funderburk * Bill Champlin * Nana Hedin ===Kosketinsoittajia=== *Spike Edney *Bradley Joseph *Keith Thomas *Steve Porcaro *Rick Wakeman ===Puhallinsoittajia=== *Michael Brecker *Mic Gilette *Benny Goodman *Lenny Pickett *Andrew Woolfolk ===Suomalaisia=== * Jarmo Nikku * Jari "Heinä" Nieminen * Vesa Aaltonen * Heikki "Häkä" Virtanen * Juha "Fränk" Tikka * Pepe Ahlqvist * Juha Björninen * Olli Haavisto * Albert Järvinen * Jussi Kinnunen * Sami Kuoppamäki * Pekka Kuorikoski * Ippe Kätkä * Pepe Laaksonen * Hombre Lampinen * Pekka Lampinen * Okko Laru * Janne Louhivuori * Masa Maijanen * Pave Maijanen * Anssi Nykänen * Nipa Niilola * Mikko Saarela * Pekka Siistonen * Ari Toikka * Erik Valkama * Tommi Viksten * J-P Virtanen * Jukka Orma Luokka:Musiikkialan ammatit de:Gastmusiker
Samegrelo ja Zemo Svaneti

thumb|250px|Tyypillistä maisemaa Samegrelossa. Samegrelo ja Zemo Svaneti () on hallintoalue (mkhare) Georgian länsiosassa. Alueella on noin 330 761 asukasta (2014) ja sen pinta-ala on 7 441 neliökilometriä. Samegrelo ja Zemo Svanetin pääkaupunki on Zugdidi. Samegrelo ja Zemo Svaneti rajautuu Ratša-Letškhumi ja Kvemo Svanetiin idässä, Imeretiin kaakossa, Guriaan etelässä, Mustaanmereen lännessä, Abhasiaan luoteessa ja Venäjään (Suureen Kaukasukseen) pohjoisessa. Hallintoalue muodostuu Samegrelon eli Mingrelian ja ylemmän (zemo) Svanetian historiallisista alueista. Samegrelo levittäytyy Rioni-joen alangolle Mustanmeren rannalla, kun taas Svanetian alue on hyvin vuoristoinen ja sen läpi virtaa Enguri-joki. Suuri osa mingreleistä asuu Samegrelon alueella. Samegrelo ja Zemo Svaneti jaetaan yhteen piirivapaaseen kaupunkiin* ja kahdeksaan piirikuntaan: Piirikunta Väkiluku (2014) Pinta-ala Abaša 22 341 321 km² Khobi 30 548 725 km² Martvili 33 463 881 km² Mestia 9 316 3 045 km² Poti* 41 465 65,8 km² Senaki 39 652 521 km² Tsalendžikha 26 158 647 km² Tškhorotsqu 22 309 619 km² Zugdidi 105 509 682 km² == Lähteet == == Aiheesta muualla == Luokka:Georgian alueet
Šota Rustaveli

pienoiskuva|upright|Šota Rustvelia esittävä patsas Georgian kansalliskirjaston päärakennuksen sisäänkäynnin edessä. Šota Rustaveli (, s. noin 1166) oli 1100- ja 1200-lukujen vaihteessa elänyt georgialainen runoilija, jonka ainoa säilynyt työ on Georgian kansalliseepoksen asemaan kohotettu Pantterintaljainen (). == Elämä == Rustavelin elämästä on säilynyt jälkipolville huomattavan vähän tietoa verrattuna hänen merkitykseensä kirjailijana. Kansanperinteen ja kirjallisten viitteiden mukaan hän oli kotoisin Meskhetissä sijaitsevasta Rustavin kaupungista, nykyään suuremman Tbilisin lähellä sijiatsevan Rustavin sijaan. Ainoa hänestä kertova kirjallinen lähde on Pantterintaljaisen esipuhe, jonka on kuitenkin arveltu tyylillisten seikkojen perusteella olevan eri tekijän käsialaa kuin itse kirja. Jerusalemin Pyhän ristin luostarista vuonna 1960 löytyneen freskon on uskottu esittävän häntä, ja hänet on myös kirjattu kyseisen luostarin hyväntekijäksi. Rustavelin on myös arveltu kuuluneen kuningatar Tamarin, jolle Pantterintaljainen on omistettu, lähipiiriin tai olleen hänen varainhoitajansa. Pantterintaljainen on tuskin ollut hänen ainoa teoksensa. == Merkitys == Pantterintaljaisella on ollut suuri vaikutus georgiankieliseen kirjallisuuteen. Rustavelin käyttämät aforismit ja ilmaisut ovat juurtuneet georgian kieleen idiomeiksi. Hän edustaa georgialle samaa kuin William Shakespeare englannin kielelle tai Dante Alighieri italialle. Hänen mukaansa on nimetty Šota Rustavelin valtionpalkinto, Tbilisin pääkatu Rustavelis gamziri, Tbilisin metron asema, Georgian tiedeakatemian kirjallisuuden instituutti ja asteroidi (1171 Rusthawelia). Hänen kuvansa on sadan larin setelissä. == Lähteet == == Aiheesta muualla == * Pantterintaljaisen teksti PDF-tiedostona georgiaksi * Englanninkielinen käännös * Sergo Kobuladzen kuvitusta Luokka:Georgialaiset kirjailijat
Red Shoe Diaries

Red Shoe Diaries on yhdysvaltalaisella Showtime-kanavalla esitetty eroottinen televisiosarja ja siihen perustuva elokuva. Sarjaa esitettiin vuosina 1992–1996. Kertojan osassa oli David Duchovny. Jaksojen tarinoissa juoni pyörii yleensä tytön tai naisen seksuaalisessa heräämisessä, musiikki on aistillinen ja tunnelmallinen, eikä tarinoita yhdistä muu kun kertoja Jake Winters (David Duchovny) joka esittelee jaksot. == Lähteet == == Aiheesta muualla == * Luokka:1990-luvun yhdysvaltalaiset draamasarjat Luokka:Yhdysvaltalaiset eroottiset elokuvat Luokka:Eroottiset televisiosarjat Luokka:Showtimen televisio-ohjelmat
Kaatokolo

Kaatokolo on puuhun tehtävä kolo, minkä avulla tapahtuu puun kaatumissuunnan määrittely ja sen avulla ehkäistään puun kaatuessa muuten helposti tapahtuva tyven repeytyminen. Moottorisahan tai käsisahan avulla tapahtuvassa puun kaadossa tehdään puun kaatumissuunnan puolelle suuremmissa puissa vastasahaus tai kirveellä hakattu suoraviivainen lovi. Loven syvyys on noin 10–20 prosenttia puun läpimitasta. Loven sijainti varsinaiseen kaatosahaukseen nähden on hieman kaatosahauksen alapuolella. Varsinainen kaatosahaus tehdään kaatosuunnan vastaiselle puolelle. Kaatosahaus lopetetaan 1–2 cm ennen kaatokolon pohjan linjaa, niin että kaatosahauksen ja kaatokolon pohjan väliin jää sen verran katkaisemattomia puusyitä. Nämä puusyyt toimivat saranan lailla ja pakottavat puun kaatumaan määrättyyn suuntaan. == Aiheesta muualla == *Osaatko tehdä kaatokolon? Yle Elävä arkisto *Näin kaa­dat puun oikein *Perinteinen kaatokolo, Metsolan metsäkoulu YouTubessa, video 16 min 25 s Luokka:Metsätalous
Oliver Hardy

Oliver Norvell Hardy (18. tammikuuta 1892 Harlem, Georgia – 7. elokuuta 1957 Los Angeles) oli yhdysvaltalainen näyttelijä, tukevampi osapuoli kaksikosta Ohukainen ja Paksukainen (Laurel and Hardy). Hardy aloitti esiintymisuransa poikana laulamalla, ja esiintyi lyhytelokuvissa vuodesta 1913. Yhteistyö Stan Laurelin kanssa alkoi lyhytelokuvasta The Lucky Dog. Vuosina 1927–1940 Laurel ja Hardy tekivät 16 pitkää elokuvaa ja yli 60 lyhytelokuvaa.Oliver Hardy (1892–1957) New Georgia Encyclopedia. Oliver Hardy kuoli elokuussa 1957 oltuaan pitkään toipilaana sydänkohtauksen vuoksi. Hardy oli kuollessaan 65-vuotias.Oliver Hardy dies LA Times. Hardy esiintyi yli 400 filmissä näyttelijänä vuosina 1914–1951 ja ohjasi 12 elokuvaa. == Lähteet == == Aiheesta muualla == *Suomenkielinen Oliver Hardy -sivu * Luokka:Yhdysvaltalaiset koomikot Luokka:Ohukainen ja Paksukainen Luokka:Hollywood Walk of Fame Luokka:Yhdysvaltalaiset mykkäelokuvien näyttelijät Luokka:Vuonna 1892 syntyneet Luokka:Vuonna 1957 kuolleet
Simson

Simson () on Vanhan testamentin hahmo Tuomarien kirjasta. Simson, jonka isä on Manoah Danin heimosta, on nasiiri ja voimamies aikana, jona israelilaiset sotivat filistealaisia vastaan. Simson kuvataan fyysisesti hyvin vahvaksi: hän repii leijonan hengiltä paljain käsin ja voittaa kaksintaisteluita.Simson ja Timnan tyttö (Tuom.14) Raamattu evl.fi Simson vangitaan, mutta hän katkaisee köydet ja lyö aasin leukaluulla tuhat filistealaista kuoliaaksi. Paikka saa nimekseen Ramat-Lehi, ’leukaluukumpu’.Simson voittaa filistealaiset Lehissä (Tuom.15) Raamattu evl.fi Simson paljastaa vaimolleen Delilalle, että hänen voimiensa taika on hänen hiuksissaan. Filistealaisten palkkaama Delila leikkaa Simsonin hiukset, ja Simson vangitaan ja sokaistaan. Simsonin hiukset kasvavat uudelleen ja viimeisenä tekonaan Simson romahduttaa viljanjumala Dagonin temppelin, johon filistealaiset ovat tulleet uhraamaan. Kaikki rakennuksessa olleet kuolevat Simson itse mukaanluettuna. Hänet haudataan isänsä hautaan lähellä Sorea.Simson ja Delila (Tuom.16) Raamattu evl.fi Simsonin tarinan ajatellaan yleensä kertovan kostosta ja naisen petollisuudesta, mutta perimmiltään kyse on siitä että Simson rikkoi Nasiirina tehtyä lupaustaan Jumalalle. Nasiiri oli sellainen, joka vapaaehtoisesti vihki elämänsä Jumalalle, valan kautta."aktiivikristinusko.fi" Tarina on suosittu aihe kirjallisuudessa, kuvataiteissa ja musiikissa. Muiden muassa Rubens, Rembrandt, John Milton, Georg Friedrich Händel ja Camille Saint-Saëns ovat käsitelleet aihetta.Samson and Delilah Ronald Decker == Lähteet == == Aiheesta muualla == * Raamattunet Luokka:Vanhan testamentin henkilöt
Epsilon Bootis

Epsilon Bootis (ε Boo / ε Boötis) on tunnettu kaksoistähti, joka on Karhunvartijan tähdistössä. Se tunnetaan myös perinteisillä nimillä Izar tai Pulcherrima. Tähti on punainen jättiläinen. Luokka:K-spektriluokan tähdet Luokka:Kaksoistähdet
Donna Tartt

Donna Tartt (s. 23. joulukuuta 1963 Greenwood, Mississippi) on yhdysvaltalainen kirjailija, joka tuli tunnetuksi esikoisromaanillaan Jumalat juhlivat öisin vuonna 1992. Hänen muut romaaninsa ovat Pieni ystävä (2002) ja Tikli (2013), josta Tartt sai huhtikuussa 2014 Pulitzerin kaunokirjallisuuspalkinnon. == Elämä ja ura == Tartt syntyi Mississippin Greenwoodissa ja kasvoi Grenadan kaupungissa. Hän harrasti kirjallisuutta jo nuorena ja kirjoitti ensimmäisen runonsa 5-vuotiaana ja julkaisi ensimmäisen sonettinsa 13-vuotiaana. Tartt aloitti vuonna 1981 opiskelun Mississippin yliopistossa. Siellä hän vakuutti kirjailija Willie Morrisin, joka suositteli hänen töitään Barry Hannahille. He rohkaisivat Tarttia hakemaan lisää kokemusta, minkä takia hän siirtyi vuonna 1982 Bennington Collegeen. Siellä hän ystävystyi aloittelevien kirjailijoiden Bret Easton Ellisin, Jonathan Lethemin ja Jill Eisenstadtin kanssa. Ellis suositteli myöhemmin Tarttia agentilleen, joka onnistui myymään valmiin esikoisteoksen kustantajalle huomattavalla summalla. Kustantaja osasi ennakoida kirjan menestyksen ottamalla suoraan 75 000 kirjan painoksen tavallisen 10 000 sijaan, mutta nekään eivät riittäneet. Tartt aloitti esikoisteoksensa Jumalat juhlivat öisin kirjoittamisen yliopistossa. Se ilmestyi vuonna 1992 ja oli The New York Timesin bestseller-listalla 13 viikkoa. Jumalat juhlivat öisin on käännetty 24 kielelle ja on myynyt maailmanlaajuisesti miljoonia. Tartt myi jo 1990-luvulla elokuvaoikeudet esikoisromaanistaan, mutta ohjaaja Alan J. Pakulan kuoltua 1998 hanke joutui jäihin. Tarttin toinen romaani ilmestyi kymmenen vuotta ensimmäisen teoksen jälkeen. Pieni ystävä julkaistiin vuonna 2002. Se oli tunnelmaltaan, asetelmaltaan juoneltaan lähes esikoisteoksen antiteesi. Kirja sai WH Smith Literary Awardin. Tarttin kolmas romaani on Tikli, joka sai nimensä hollantilaistaiteilija Carel Fabritiuksen maalauksesta, joka on romaania kuljettava voima. Tiklistä Tartt palkittiin Pulitzerin kaunokirjallisuuspalkinnolla. == Työtavat == Tartt on kirjoittanut kolme romaania, ja julkaisujen välillä on ollut keskimäärin kymmenen vuoden aika. Hän on itse kuvaillut uuden kirjan kirjoittamisen ensimmäistä muutamaa vuotta tuskalliseksi ajaksi. Tartt kirjoittaa käsin ja kertoo kirjoittavansa koko ajan. Kirjajulkaisujen välissä hän ei anna juurikaan haastatteluja eikä esiinny julkisesti. == Suomennetut teokset == * * * ==Lähteet== ==Aiheesta muualla== * Rinta-Tassi, Minna: Kirjailija Donna Tartt harvinaisessa haastattelussa: Haluan kirjoittaa pitkään ja rauhassa Yle Uutiset. 7.5.2014. Luokka:Yhdysvaltalaiset kirjailijat Luokka:Kirjallisuuden Pulitzer-palkinnon saaneet Luokka:Vuonna 1963 syntyneet Luokka:Elävät henkilöt Luokka:Seulonnan keskeiset artikkelit
Zeta Reticuli

Zeta Reticuli (ζ Ret / ζ Reticuli) on kaksoistähti ζ1 Reticuli + ζ2 Reticuli, joka sijaitsee eteläisellä tähtitaivaalla Verkon tähdistössä. Zeta Reticulin tähdet kuuluvat Zeta Herculiksen liikkuvaan ryhmään, ja niihin on liitetty ufokertomuksia, kuten Betty ja Barney Hillin abduktio. == Katso myös == * Harmaat avaruusolennot, joita kutsutaan myös nimillä Zeta Reticulans, Roswell Greys tai Greys. == Lähteet == == Aiheesta muualla == * Zeta Ret Jim Kaler 'Stars'' Luokka:Keltaiset kääpiöt Luokka:Kaksoistähdet
Delta Leonis

Delta Leonis (δ Leo / δ Leonis) eli Zosma (or Zozma) tai Duhr on Leijonan tähtikuviossa oleva tähti, jonka näennäinen kirkkaus on 2,56 ja etäisyys 57,7 valovuotta. Absoluuttinen kirkkaus 1,29. Spektrityyppi A4 V, väri-indeksi 0,12 ja pintalämpötila noin 8.350 K. Luminositeetti 23 aurinkoa. Säde 3,1 aurinkoa, massa 2,2 aurinkoa. Ikä 600 -- 750 miljoonaa vuotta, pyörähdysaika yli 12 tuntia, nopea pyörijä joka pyörii yli 180 km/s. Tähteä epäillään Delta Scuti- muuttujaksi. Zosmalla ei näytä olevan pölyrengasta kuten esimerkiksi Denebolalla. Luokka:A-spektriluokan pääsarjan tähdet Luokka:Delta Scuti -tähdet